Fərman bəy Nərimanbəyli

Fərman bəy Nərimanbəyli  () — azərbaycanlı mühəndis, Cümhuriyyət tələbəsi, repressiya qurbanı.

 Həyatı 

 İlk illəri 
Fərman bəy Əmir bəy oğlu Nərimanbəyli 1899-cu il iyulun 16-da Şuşa şəhərində anadan olub. 

Tuluza Universitetinin energetika fakültəsində təhsil alıb. 1927-ci ildə təhsilini bitirdikdən sonra ailəsi ilə birlikdə Parisə köçüb. 

 SSRİ-də 
Fərman bəy 1929-cu ildə ailəsi ilə birlikdə Azərbaycan SSR-yə köçüb. 

İxtisasca energetik idi. Azərbaycan Dövlət Plan Komitəsində elektrikləşdirmə bölməsinin rəisi işləmişdir. 1937-ci ildə həbs olunmuş və sürgünə göndərilmişdir. 

Sürgündən qayıtdıqdan sonra Mingəçevirdə yaşamış və işləmiş 1977-ci ildə orada vəfat etmişdir.

 Ailəsi 

Əmisioğlu Nəriman bəy Nərimanbəyli

Əmir bəy Nərimanbəyov 1871-ci ildə Şuşada anadan olub. O, Rəhim bəy Behbudovun qızı Nəstərən bəyimlə ailə qurub. Bu evlilikdən Fərman bəy, Yaqub bəy, Asif bəy, Arif bəy və İldırım bəy adlı övladları dünyaya gəlib. 

Fərman bəy təhsil aldığı müddətdə əslən Qaskoniyadan olan İrma lö Rude ilə tanış olub və 1924-cü ildə onunla ailə qurub. 

1926-cı il iyulun 13-də Kann şəhərində oğulları Vidadi Nərimanbəyov dünyaya gəlib.

Oğlu Toğrul Nərimanbəyov 1930-cu il avqustun 7-də Bakıda anadan olub.

Fərman bəy həbs olunduqdan sonra 1941-ci ildə həyat yoldaşı İrma xanım əvvəlcə Qazaxıstana daha sonra isə Özbəkistana sürgün olunub. 1961-ci ilə qədər Səmərqənddə yaşayıb. Daha sonra isə Bakıya qayıdıb. 99 yaşında Bakıda vəfat edib.

1947-ci ilə qədər övladlarına dayə Anna Andreyevna baxıb.

 Həmçinin bax 
 Nərimanbəylilər
 Cümhuriyyət tələbələri

 Mənbə 

 İstinadlar 

 Ədəbiyyat 




Kateqoriya:Nərimanbəylilər
Kateqoriya:Azərbaycan mühəndisləri
Kateqoriya:Repressiya qurbanları
Kateqoriya:Şuşada doğulanlar
Kateqoriya:Mingəçevirdə vəfat edənlər
Kateqoriya:Azərbaycan Xalq Cümhuriyyətinin tələbələri
Kateqoriya:Sovet repressiyasına uğramış cümhuriyyət tələbələri